b"\n_START_ARTICLE_\nLoira Atl\xc3\xa0ntic\n_START_SECTION_\nHist\xc3\xb2ria\n_START_PARAGRAPH_\nEl departament del Loira Atl\xc3\xa0ntic va ser un dels 83 departaments originals creats durant la Revoluci\xc3\xb3 Francesa, el 4 de mar\xc3\xa7 de 1790 (en aplicaci\xc3\xb3 de la llei del 22 de desembre de 1789). Va ser creat a partir d'una part de l'antiga prov\xc3\xadncia de Bretanya sota la denominaci\xc3\xb3 de Loira Inferior, nom que conserv\xc3\xa0 fins al 9 de mar\xc3\xa7 de 1957, quan adopt\xc3\xa0 l'actual de Loira Atl\xc3\xa0ntic._NEWLINE_Hist\xc3\xb2ricament des del s. IX (any 851) ha format part de la Bretanya, per\xc3\xb2 la divisi\xc3\xb3 regional francesa del 1955 l'ha integrat en la de Pa\xc3\xads del Loira. Des de finals dels anys vuitanta hi ha un important moviment pol\xc3\xadtic que reclama la uni\xc3\xb3 del departament del Loira Atl\xc3\xa0ntic a la Bretanya.\n_START_SECTION_\nPol\xc3\xadtica\n_START_PARAGRAPH_\nDes de les eleccions cantonals de 2004, el president del Consell General \xc3\xa9s el socialista Patrick Mareschal. Aquest \xc3\xa9s el primer president d'esquerra que ha tingut mai aquest departament, que des de la Revoluci\xc3\xb3 Francesa sempre havia estat governat per la dreta."